Monte Carlo ralli

**Monte Carlo ralli** (*Rallye Automobile de Monte-Carlo*) on iga-aastane autoralli, mida korraldab Automobile Club de Monaco Monacos. Sama klubi korraldab ka Monte Carlo Vormel 1 etappi.

## Ralli kirjeldus
Esimene Monte Carlo ralli peeti 1911. aastal. Kuni 1996. aastani korraldati Monte Carlo rallil Tähesõitu, see tähendab, et võistlejad startisid eri kohtadest ja kogunesid siis, et omavahel mõõtu võtta. Nii startiski 1933. aasta võitja M. Vaselle 21. jaanuaril Tallinnast Estonia eest. See formaat muutus lõplikult alles 1997. aastal.

Aastatel 1953–1972 kuulus ralli Euroopa autoralli meistrivõistluste hulka, välja arvatud aastatel 1968 ja 1969.

1957. aastal jäi sõit pidamata Suessi kriisi ja 1974. aastal naftakriisi tõttu. 

Alates 1973. aastast on Monte Carlo ralli olnud autoralli maailmameistrivõistluste etapp. Lisaks 1974. aasta ärajäämisele on see etapp puudunud MM-kalendrist ka 1996. aastal ning vahemikus 2009–2011.

Suur osa Monte Carlo ralli kiiruskatsetest toimuvad siiski Prantsusmaa territooriumil piki Prantsuse Rivierat.

Kuna igas stardipaigas on sageli erinevad tingimused (kuiv asfalt, märg asfalt, lumi ja jää, tihti esinevad kõik ühel ralli etapil), on sellel võistlusel suur rõhk rehvivalikutel, kuna sõitja peab tasakaalustama oma sõidukiirust, arvestades rehvide haardumisega jääl-lumel ning sellest erineva haardumisega kuival asfaldil. Sõitja jaoks on see sageli keeruline valik, kuna lumel ja jääl hästi töötavad rehvid toimivad tavaliselt kuival asfaldil halvasti.

### Muud korraldatavad rallid
Monte Carlo Historic Rally (Rallye Monte-Carlo Historique) on nn ajalooline ralli, mida peetakse igal aastal alates 1998. aastast. See toimub nädal aega pärast WRC rallit, millest võivad osa võtta 1960. aastatest kuni 1980. aastate alguseni valmistatud automargid, mis osalesid nimetatud aastatel läbi viidud Monte Carlo rallivõistlustel.

Monte-Carlo Classic Rally (Rallye Monte-Carlo Classique) oli klassikaline ralli, mida peeti aastatel 2017–2022. See toimus samal ajal ajaloolise ralliga ning sellest võisid osa võtta autod, mis olid toodetud 1910. aastatest 1960. aastate alguseni.

Monte Carlo E-Rally (E-Rallye Monte-Carlo) on alternatiivkütusega (biokütused: etanool, biodiisool ja biosüüs; vesinikkütus või nn elektrofuel) sõidukitele korraldatav regulaarne ralli, mida peeti aastatel 1995–1999 eri nimede all ja hiljem on peetud alates 2005. aastast. Ralli toimub oktoobri lõpus FIA ecoRally Cupi raames.

## Ralli võitjad
*Jrk.nr, aasta, piloot/kaassõitja (automark)*

## Mitmekordsed võitjad
Kaldkirjas toodud aastatel ei toimunud võistlus WRC-sarjas.

## Eesti rallisõitjate tulemused
* Aasta, koht, piloot/kaassõitja, (automark)*
*2003, 4., Markko Märtin / Michael Park (Ford Focus RS WRC '02)
*2004, 2., Markko Märtin / Michael Park (Ford Focus RS WRC '03)
*2005, 4., Markko Märtin / Michael Park (Peugeot 307 WRC)
*2012, 8., Ott Tänak / Kuldar Sikk (Ford Fiesta RS WRC)
*2016, 7., Ott Tänak / Raigo Mõlder (Ford Fiesta RS WRC)
*2017, 3., Ott Tänak / Martin Järveoja (Ford Fiesta WRC)
*2018, 8., Ott Tänak / Martin Järveoja (Toyota Yaris WRC)
*2019, 3., Ott Tänak / Martin Järveoja (Toyota Yaris WRC)
*2020, katk., Ott Tänak / Martin Järveoja (Hyundai i20 Coupe WRC)
*2021, katk., Ott Tänak / Martin Järveoja (Hyundai i20 Coupe WRC)
*2022, katk., Ott Tänak / Martin Järveoja (Hyundai i20 Coupe WRC)
*2023, 5., Ott Tänak / Martin Järveoja (Ford Puma Rally1)
*2024, 4., Ott Tänak / Martin Järveoja (Hyundai i20 N Rally1)
*2025, 5., Ott Tänak / Martin Järveoja (Hyundai i20 N Rally1)

## Viited

## Välislingid
* 
* Koduleht
* WRC Rallye Monte-Carlo 2015: Onboard SS14 Ott Tänak. Youtube, 2015
* Tänak katkestas reeglite tõttu Monte Carlo ralli. ralliportaal.ee, 23. jaanuar 2021
* Tuline kahju! Tänak on sunnitud Monte Carlos katkestama. sport.postimees.ee, 22. jaanuar 2022
* Rallye Automobile Monte-Carlo 2023 tulemused. ralliportaal.ee
* Monte Carlo ralli: võidukas Neuville pani etapile perfektse punkti, Tänak lõpetas neljandal kohal. sport.delfi.ee, 28. jaanuar 2024
* Ott Tänak: "Monte-Carlo rallil on hooaja kõige keerulisem ralli, seega ootame järjekordset keerulist nädalavahetust mägedes". powerstage.ee/wrc
* Ott Tänak lõpetas Monte Carlo ralli viienda kohaga. Ogier võidutses koduradadel kümnendat korda. sport.delfi.ee, 26. jaanuar 2025